
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	23.09.2026.
	Nr. RD-26-1060-lē

	
	(prot. Nr. 30, 31. §)




Par Rīgas valstspilsētas pašvaldības nekustamā īpašuma Urgu ielā 2, Rīgā (kadastra Nr. 01001256376), atsavināšanu


Rīgas dome konstatēja:
1) Rīgas valstspilsētas pašvaldībai Rīgas pilsētas zemesgrāmatas nodalījumā Nr. 30537 nostiprinātas īpašuma tiesības uz nekustamo īpašumu Urgu ielā 2, Rīgā (kadastra Nr. 01001256376), kas sastāv no zemes vienības (kadastra apzīmējums 01001256376) 469 m2 platībā (turpmāk arī – Zemes vienība);
[bookmark: _Hlk137545297]2) atbilstoši ar Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi” apstiprinātās Rīgas teritorijas plānojuma grafiskās daļas kartei “Funkcionālais zonējums” Zemes vienība visā platībā atrodas savrupmāju apbūves teritorijā (DzS1), kur atļautā izmantošana noteikta atbilstoši ar minētajiem saistošajiem noteikumiem apstiprināto Rīgas teritorijas plānojuma teritorijas izmantošanas un apbūves noteikumu (turpmāk – TIAN) 2.1. un 4.1.1. apakšnodaļas prasībām;
3) atbilstoši TIAN 16. pielikumam “Meliorācijas attīstības plāns” Zemes vienība visā platībā atrodas nosusināmā teritorijā (teritorijas ar gruntsūdens līmeni 0–1 m no zemes virsmas), kur jāievēro TIAN 2.13. apakšnodaļā noteiktais, tostarp 155. un 156. punktā noteiktās prasības;
4) Zemes vienība visā platībā atrodas aizsargjoslā ap navigācijas tehnisko līdzekli aviācijas gaisa kuģu lidojumu drošības nodrošināšanai – aeronavigācijas iekārtu darbības tālās ietekmes zonā, kur jāievēro TIAN 168.3. apakšpunkta prasības, – un 15 km zonā ap lidlauku “Rīga”, “Spilve”, “Ādaži”, “Ikšķile” kontrolpunktiem, kur jāievēro TIAN 168.1. apakšpunkta prasības;
5) Zemes vienība atrodas Ķengaraga apkaimes centra izpētes teritorijā;
6) Zemes vienība uzskatāma par patstāvīgi apbūvējamu, jo tai ir nodrošināta piekļūšana atbilstoši TIAN 23. punkta prasībām un tā pēc konfigurācijas un platības atbilst 
TIAN 13.1. un 14.1. apakšpunkta prasībām;
7) izmantojot Zemes vienību, jāņem vērā pazemes un virszemes inženiertīkli un to aizsargjoslas, kas reģistrētas Nekustamā īpašuma valsts kadastra informācijas sistēmā un kurās jāievēro lietošanas tiesību aprobežojumi atbilstoši Aizsargjoslu likuma prasībām, kā arī citi lietošanas tiesību aprobežojumi – arī tad, ja tie nav ierakstīti zemesgrāmatā vai Nekustamā īpašuma valsts kadastra informācijas sistēmā;
8) Zemes vienībai ir nodrošināts tiešais pieslēgums koplietošanas ielām – Urgu ielai (“E” kategorijas iela) un Kvadrāta ielai (“E” kategorijas iela). No piegulošajām zemes vienībām (kadastra apzīmējumi: 01001256375; 01001256377) Zemes vienība norobežota ar žogiem;
9) būves, kas attēlotas Valsts zemes dienesta 24.01.2001. sagatavotajā Zemes vienības zemes robežu plānā, ir nojauktas un dabā neeksistē, kā arī ir dzēstas no Nekustamā īpašuma valsts kadastra informācijas sistēmas, pamatojoties uz Rīgas valstspilsētas pašvaldības Pilsētas attīstības departamenta 03.06.2026. izziņu par būves neesību 
Nr. BIS-BV-23.1-2026-1014 (DA-26-926-iz);
10) Zemes vienība nav iznomāta;
11) Zemes vienība nav iekļauta Rīgas valstspilsētas pašvaldības nekustamo īpašumu, par kuriem Rīgas dome ir pieņēmusi lēmumu par to nepieciešamību valsts pārvaldes funkciju veikšanai, sarakstos;
12) Rīgas valstspilsētas pašvaldības Pilsētas attīstības departaments 11.02.2026. vēstulē Nr. DA-26-268-dv norāda, ka atbilstoši ar Rīgas domes 15.12.2017. lēmumu Nr. 652 apstiprinātajam Valsts un pašvaldības funkciju nodrošināšanai nepieciešamo teritoriju tematiskajam plānojumam šajā pilsētas daļā būtu nodrošināma izglītības (pirmsskolas un vispārējā izglītība) funkcija, bet, ņemot vērā Zemes vienības platību un izvērtējot pilsētbūvniecisko situāciju, secināts, ka Zemes vienība nav piemērota minētās pašvaldības autonomās funkcijas veikšanai; 
13) lai izvērtētu, vai Zemes vienība nav nepieciešama Rīgas valstspilsētas pašvaldībai vai tās iestādēm to funkciju nodrošināšanai, saskaņā ar Rīgas domes 21.02.2024. iekšējiem noteikumiem Nr. RD-24-37-nt “Kārtība, kādā izvērtējams Rīgas valstspilsētas pašvaldības nekustamais īpašums un veicama Rīgas valstspilsētas pašvaldības iestāžu viedokļu noskaidrošana turpmākajai rīcībai ar nekustamo īpašumu” un ņemot vērā Rīgas domes 26.01.2022. lēmumu Nr. 1184, ar kuru ir apstiprināta Rīgas valstspilsētas pašvaldībai piederošā, piekrītošā un valdījumā esošā nekustamā īpašuma perspektīvās izmantošanas izvērtēšanas metodika, informācija par Zemes vienību tika ievietota Rīgas valstspilsētas pašvaldības vietnē \\maiss\DATI\KOPIGIE\Atsavinasanas_izvertesana. Netika saņemts neviens Rīgas valstspilsētas pašvaldības iestāžu (struktūrvienību) pieprasījums par Zemes vienības nepieciešamību valsts pārvaldes funkciju un uzdevumu veikšanai, kā arī netika izvirzīti nekādi Zemes vienības turpmākās izmantošanas nosacījumi;
14) saskaņā ar Publiskas personas mantas atsavināšanas likuma 4. panta otro daļu publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona), kuras valdījumā vai turējumā atrodas publiskas personas manta;
15) Rīgas valstspilsētas pašvaldības Īpašuma departaments kā Zemes vienības valdītājs noteiktajā kārtībā ir izvērtējis iespējamo turpmāko rīcību ar Zemes vienību un uzskata, ka, tā kā perspektīvā Zemes vienība nav nepieciešama Rīgas valstspilsētas pašvaldībai valsts pārvaldes funkciju veikšanai, lai sekmētu pilsētvides sakārtotību, lietderīgākā un racionālākā rīcība būtu Zemes vienības pārdošana.
Ņemot vērā iepriekš konstatēto un pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 1. punktu un otro daļu, 4. panta pirmo un otro daļu, 5. panta pirmo un piekto daļu, Rīgas dome nolemj:

1. Atsavināt, pārdodot izsolē, Rīgas valstspilsētas pašvaldības nekustamo īpašumu Urgu ielā 2, Rīgā (kadastra Nr. 01001256376), kas sastāv no zemes vienības (kadastra apzīmējums 01001256376) 469 m2 platībā.

2. Rīgas valstspilsētas pašvaldības Īpašuma departaments ir atbildīgs par lēmuma izpildi.

